'जेट एअरवेजचं शेवटचं उड्डाण होतं त्यादिवशी मला ऑफिसमध्ये रडू कोसळलं'\nया कंपनीत 16 हजार कर्मचारी काम करत होते. तर 6 हजार लोक कंत्राटावर होते.

देशातली सर्वात मोठी खाजगी विमानसेवा असणाऱ्या जेट एअरवेजवर 7 हजार कोटी रुपयांचं कर्ज आहे. बँकांनी कर्ज देण्याला नकार दिल्यानं ही सेवा काही काळाकरता राष्ट्रीय आणि आंतरराष्ट्रीय उड्डाणं बंद करण्याचा निर्णय घेण्यात आला आहे. 

या कंपनीत 16 हजार कर्मचारी काम करत होते. तर 6 हजार लोक कंत्राटावर होते. 

गुरुवारी त्यांच्यापैकी शेकडो कर्मचाऱ्यांनी दिल्लीतल्या जंतरमंतर रस्त्यावर उतरून निदर्शनं केली.

डॉलरच्या तुलनेत रुपयाची घसरण होणं, स्पाईस जेट आणि इंडिगोची स्वस्तातली विमानसेवा, तेलाच्या दरातले चढ-उतार या कारणांमुळं ही कंपनी डबघाईला आल्याचं सांगितलं जातं.

दिल्लीत प्रदर्शन करणाऱ्या कर्मचाऱ्यांच्या व्यथा बीबीसीनं जाणून घेतल्या. 

रेनू रजौरा

मी गेल्या 5 वर्षांपासून मी जेटमध्ये केबिन क्रू म्हणून काम करतेय. 

आज आमची कंपनी संकटात आहे. मुद्दा पगाराचा नाहीए. आमची कंपनी वाचायला पाहिजे. आम्ही सरकारच्या किंवा मॅनेजमेंटच्या विरोधात नाही. आमची एअरलाईन वाचवण्यासाठी आम्ही एकत्र आलोय. 

सरकारला माझी विनंती आहे की त्यांनी आमची कंपनी वाचवावी. 

'जेट एअरवेजचं शेवटचं उड्डाण होतं त्यादिवशी ऑफिसमधले लोक रडत होते', असं रेनू रजौरा सांगतात.

तुम्ही एअर इंडियाची मदत करू शकता तर तुम्ही आम्हालाही मदत करू शकता. ही 25 वर्षं जुनी कंपनी आहे. देश आणि परदेशात ही कंपनी सेवा पुरवते. लोकांच्या प्रपंचाचा प्रश्न आहे. ते कुठं जाणार बेघर होणार का? 

कंपनीचे सुरवातीचे दिवस खूप चांगले होते. अनेकांचं जेट एअरवेजमध्ये काम करण्याचं स्वप्न होतं. लोक मुलासोबत मुलीला पुढं जाण्यासाठी प्रोत्साहन देतात. पण आज त्या मुलीची नोकरी जातेय. मोदीजी तुम्ही काहीतरी करा. 

ज्यादिवशी जेट एअरवेजचं शेवटचं उड्डाण होतं त्यावेळी ऑफिसमधले लोक रडत होते. मलाही रडू कोसळलं.

आता मी आई-वडिलांकडून पैसे घेत आहे. जोपर्यंत आशा आहे तोपर्यंत सोडणार नाही. 

संगीता मुखर्जी

माझे पती गेल्या 22 वर्षांपासून जेटएअरवेजमध्ये काम करत आहेत.

माझी आई कॅन्सरची पेशंट आहे. माझा मुलगा नववीत शिकत आहे. त्याची शाळेची फी अजून भरलेली नाही. 

आईचा उपचार थांबलेला आहे. सरकारने पावलं उचलायला पाहिजेत. असं कसं चालणार. कुणी काहीही करावं आणि लंडनमध्ये जाऊन बसावं? 

संगिता मुखर्जी, जेट कर्मचाऱ्याच्या पत्नी

जेटचा स्टाफ टेन्शन आणि डिप्रेशनमध्ये आहेत. मोदी...\n\ntl;dr:
जेट एअरवेजच्या विमानाने बुधवारी अमृतसर ते मुंबई हे शेवटचं उड्डाण केलं. एकेकाळी जेटची दरदिवशी शंभरहून अधिक उड्डाणं व्हायची.